钦定古今图书集成/明伦汇编/闺媛典/第258卷 > 陆悫妻李氏
## 钦定古今图书集成/明伦汇编/闺媛典/第258卷 > 陆悫妻李氏

按《邳州志》：“李氏，陆悫妻。性贞静，言笑不苟。年十九归
陆，克尽妇道。生子世荫甫三岁而悫亡。氏年二十有
五，日夕号泣，绝饮食，死而复生者数矣。既念藐孤无
托，遂矢志坚守，贫苦自甘，针黹纺织，藉以卒岁。教子
严而有法，闺门肃然。世荫后举明经，苦节四十九年，
年七十四卒。”